биологичното производство, не е възможно съставянето на изчерпателен списък с всички разрешени техники. Поради това, като общо правило, техниките, които съответстват на принципите и приложимите производствени правила, определени в Регламент (ЕС) 2018/848, следва да се считат за разрешени при преработката на хранителни продукти в биологичното производство.
 (6)
 Що се отнася до някои техники, използвани при преработката на специфични биологични хранителни продукти, становищата на държавите членки обаче могат да се различават по отношение на съответствието на техниката с принципите и приложимите производствени правила, определени в Регламент (ЕС) 2018/848 за производството на специфични продукти. За тези случаи е необходимо да бъдат установени правила относно това как може да се оценява такава техника и, ако бъде потвърдено, че тя отговаря на тези принципи и производствени правила, Комисията да разреши използването ѝ за производство на специфични хранителни продукти, ако е целесъобразно — при определени условия.
 (7)
 Може да са необходими техники с йонообменни и адсорбционни смоли за производството на храните за кърмачета и преходните храни, както и преработените храни на зърнена основа и детски храни, визирани в член 1, параграф 1, букви а) и б) от Регламент (ЕС) No 609/2013 на Европейския парламент и на Съвета (2), така че да се изпълнят изискванията за състава, установени в посочения регламент и в актовете, приети на основание член 11, параграф 1 от същия регламент за съответните продукти, или за продукти, предмет на разпоредбите на Директива 2006/125/ЕО на Комисията (3). За тези категории продукти е необходимо да бъде разрешено използването на техники с йонообмен и адсорбция.
 (8)
 Подобно на разрешените за използване техники при преработката на хранителни продукти, не следва да се използват техники, които възстановяват свойства, загубени при преработката и съхранението на биологичен фураж, които коригират последствията от небрежна преработка на биологичен фураж или които иначе могат да бъдат подвеждащи по отношение на истинската природа на продуктите, предназначени за пускане на пазара като биологични.
 (9)
 Предвид големия брой техники, използвани при преработката на някои фуражни продукти в биологичното производство, съставянето на изчерпателен списък с всички разрешени техники не е възможно. Поради това, като общо правило, техниките, които съответстват на принципите и приложимите производствени правила, определени в Регламент (ЕС) 2018/848, следва да бъдат разрешени при преработката на фуражни продукти в биологичното производство.
 (10)
 Що се отнася до някои техники, използвани при преработката на специфични биологични фуражни продукти, становищата на държавите членки обаче могат да се различават по отношение на съответствието на техниката с принципите и приложимите производствени правила, определени в Регламент (ЕС) 2018/848. За тези случаи е необходимо да бъдат установени правила относно това как може да се оценява такава техника и, ако бъде потвърдено, че тя отговаря на тези принципи и на приложимите производствени правила, Комисията да разреши използването ѝ за производство на специфични фуражни продукти, ако е целесъобразно — при определени условия.
 (11)
 При органичното производство следва да се използват биологичен растителен репродуктивен материал, отглеждани по биологичен начин животни и ювенилни екземпляри от биологични аквакултури. За да се помогне на операторите в областта на биологичното производство да намират информация относно тяхното наличие, всяка държава членка